# Панкин Борис Дмитриевич

Панкин Бори́с Дми́триевич (20 февраль 1931 йыл) — СССР и Рәсәй дипломаты, журналист, әҙәби тәнҡитсе. 1991 йылдың авгусынан ноябренә тиклем СССР Сит ил эштәре министры вазифаһын башҡара.
Швецияла (1982—1990), ЧСФР (1990—1991) СССР илсеһе. Бөйөк Британияла (1991—1993) СССР илсе (артабан — Рәсәйҙә) була.

# Панкин Борис Дмитриевич
## Биографияһы

Борис Дмитриевич Панкин 1931 йылдың 20 февралендә Ҡырғыҙ АССР-ының Фрунзе ҡалаһында тыуа. 1953 йылда Мәскәү дәүләт университетының журналистика факультетын тамамлай .
1953 йылдан — 1965 йылға тиклем «Комсомольская правда» гәзитендә журналист эшендә: махсус хәбәрсе, бүлек мөдире, баш мөхәррир урынбаҫары. Һуңынан баш мөхәррир (1965—1973).
1958 йылдың май айынан 1991 йылдың август айына тиклем КПСС ағзаһы.
1973—1982 йылдарҙа — Авторлыҡ хоҡуҡтары буйынса Бөтә Союз агентлығы идараһы рәйесе (ВААП).
1982 йылдан дипломатик эштә (Дипломатик ранг — Ғәҙәттән тыш һәм тулы хоҡуҡлы Илсе):
* 1982—1990 — Швецияла СССР-ҙың Ғәҙәттән тыш һәм Тулы хоҡуҡлы Илсеһе.
* 1990 йылдың 14 майы — 1991 йылдың 29 авгусы — ЧСФР-ҙа СССР-ҙың Ғәҙәттән тыш һәм Тулы хоҡуҡлы Илсеһе. Был вазифала Панкин Ғәҙәттән тыш хәлдәр буйынса дәүләт комитетын асыҡтан-асыҡ ғәйепләгән СССР-ҙың берҙән-бер илсе була әммә берҙән-бер совет дипломаты түгел.
* 1991 йылдың 28 авгусында СССР президенты М. Горбачев Панкинды СССР сит ил эштәре министры итеп тәғәйенләү тураһындағы указға ҡул ҡуя һәм был ҡарарҙы СССР Юғары Советы ҡарамағына индерә әммә был указ раҫланмай. Шуға ҡарамаҫтан, ғәмәлдә министр вазифаһын башҡарыусыбула (18 ноябргә тиклем).
* 1991 йылдың 25 октябренән 1 декабренә тиклем — СССР Президенты ҡарамағындағы Оборона советы ағзаһы.
* 1991 йылдың 19 ноябрендә — Бөйөк Британияла СССР-ҙың Ғәҙәттән тыш һәм Тулы хоҡуҡлы Илсеһе ә 1991 йылдың декабренән — Рәсәй Федерацияһының Бөйөк Британияла Илсеһе. Беү үк ваҡытта СССР Президент ҡарамағындағы Сәйәси консультатив совет ағзаһы.
* 1993 йылдың 16 сентябрендә пенсияға китеү менән бәйле Бөйөк Британия һәм Төньяҡ Ирландияның Ҡушма короллегендә Рәсәй Федерацияһы Ғәҙәттән тыш һәм Тулы хоҡуҡлы Илсеһе вазифаһынан бушатыла.
Өйләнгән. Ике балаһы: улы һәм ҡыҙы бар.

# Панкин Борис Дмитриевич
## Бүләктәре

* ике Хеҙмәт Ҡыҙыл Байраҡ ордены
* «Сиҙәм ерҙәрҙе үҙләштергән өсөн» миҙалы
* «Хеҙмәт батырлығы өсөн» миҙалы
* «Ленин Владимир Ильичтың тыуыуына 100-йыллыҡ айҡанлы» миҙалы (1970)
* Халыҡтар Дуҫлығы ордены
* СССР Дәүләт премияһы (1982) — «Строгая литература» китабы өсөн
* Ленин Комсомолы премияһы (1980) — «Время и слово» китабы өсөн
* Журналистар союзы премияһы
* «Почетный автор РАО» билдәһе (2011)

# Панкин Борис Дмитриевич
## Ижтимағи эшмәкәрлеге

Ингән:
* СССР Ленин һәм Дәүләт премиялары буйынса комитетҡа инә
* СССР Яҙыусылар союзы идараһына инә.
* РСФСР Яҙыусылар союзы идараһына инә

# Панкин Борис Дмитриевич
## Хеҙмәттәре

* Строгая литература. — М.: Советский писатель, 1982. — 399 с.
* Сто оборванных дней. — М. : Совершенно секретно, 1993. — 280 с. — ISBN 5-85275-055-7
* Четыре Я Константина Симонова. — М.: Воскресенье, 1999. — 453 с. — ISBN 5-88528-187-4
* Пресловутая эпоха в лицах, масках, событиях и казусах. — М.: Воскресенье, 2002. — 459 с. — ISBN 5-88528-287-0
* Шведский дом и его обитатели. — М.: Воскресенье, 2003. — 347 c. — ISBN 5-88528-314-1
* Та самая эпоха. М.: Собрание, 2008. — 582 с. — ISBN 978-5-9606-0057-6
* Пылинки времени. — Минск: ПРУП «Минская фабрика цветной печати», 2011. — 478 с. — ISBN 978-985-454-576-9

# Панкин Борис Дмитриевич
## Интервью

* Эхо Москвы. Должна ли Россия помогать странам третьего мира?
* Эхо Москвы. 21.05.2002